Artūras Dubickas

Artūras Dubickas (g. 1964 m. lapkričio 27 d. Tauragėje) – Lietuvos matematikas, habilituotas fizinių mokslų daktaras.

 Biografija 
1982–1983 m. studijavo Vilniaus universitete, 1983–1987 m. Maskvos M. Lomonosovo universitete, 1987–1990 m. jo aspirantas, vadovaujamas prof. N. I. Feldmano apgynė disertaciją „On approximation of some algebraic numbers and logarithms of algebraic numbers“. 1999 m. habilituotas fizinių mokslų daktaras.

1990–1992 m. ir nuo 1994 m. Vilniaus universiteto dėstytojas; nuo 2001 m. profesorius. 1992–1994 m. Vitvatersrando universiteto (Johanesburgas, PAR) kviestinis mokslininkas. Nuo 1999 m. VU Matematikos ir informatikos fakulteto vyriausiasis mokslo darbuotojas.

 Mokslinė veikla 
Svarbiausia mokslinio darbo sritis – skaičių teorija: algebriniai skaičiai, Diofanto aproksimacijos, pasiskirstymas moduliu 1. Skaitė paskaitas Prancūzijos, Didžiosios Britanijos, Japonijos, Rusijos, Indijos, Italijos, Vokietijos, JAV, Kanados, Izraelio ir kitų šalių mokslo centruose. Paskelbė daugiau kaip 250 mokslinių straipsnių. Vadovavo 10 doktorantų, apgynusių daktaro disertacijas.

Tarptautinių matematikos mokslo žurnalų „European Journal of Mathematics“ (CEJM),http://www.springer.com/mathematics/algebra/journal/40879?detailsPage=editorialBoard  „Uniform Distribution Theory“ (UDT),http://pcwww.liv.ac.uk/~karpenk/JournalUDT/index.htm „Lithuanian Mathematical Journal“ (LMJ)http://www.springer.com/mathematics/journal/10986?detailsPage=editorialBoard  redakcinių kolegijų narys.

 Įvertinimas 
 2006 m. Lietuvos mokslo premija už darbų ciklą „Algebrinių skaičių pasiskirstymas (1986–2005 m.)“http://www.vu.lt/lt/universitas_vilnensis/uv1675/677/
 2025 m. Lietuvos mokslo premija už darbų ciklą „Algebrinių skaičių pasiskirstymo uždaviniai ir jų taikymai (2010–2024 m.)“
 VU Rektoriaus premijos už aukštus mokslo pasiekimus 2002, 2006, 2013 ir 2023 m.
 Lietuvos Mokslų Akademijos tikrasis narys nuo 2021 m.

 Šaltiniai 

 Nuorodos 
 Artūro Dubicko asmeninis puslapis
 Artūras Dubickas Matematikos genealogijos projekte

Kategorija:Lietuvos matematikai
Kategorija:Lietuvos pedagogai
Kategorija:Lietuvos mokslo premijos laureatai